CELEX: C2007/096/69
Language: hu
Date: 2007-04-28 00:00:00
Title: T-368/04. sz. ügy: Az Elsőfokú Bíróság 2007. március 29-i ítélete – Verheyden kontra Bizottság ( Közszolgálat – Az éves szabadság átvitele – A szolgálat követelménye – Betegszabadság – Bizalomvédelem )

28.4.2007   
            
            
               HU
            
            
               Az Európai Unió Hivatalos Lapja
            
            
               C 96/33
            
         Az Elsőfokú Bíróság 2007. március 29-i ítélete – Verheyden kontra Bizottság
   (T-368/04. sz. ügy) (1)
   
   („Közszolgálat - Az éves szabadság átvitele - A szolgálat követelménye - Betegszabadság - Bizalomvédelem’)
   (2007/C 96/69)
   Az eljárás nyelve: francia
   Felek
   
      Felperes: Luc Verheyden (Angera, Olaszország) (képviselő: É. Boigelot ügyvéd)
   
      Alperes: az Európai Közösségek Bizottsága (képviselők: V. Joris és L. Lozano Palacios meghatalmazottak)
   Tárgy
   Egyrészt a felperes egységvezetője által hozott, a felperes tizenkét napos határértéket meghaladó számú ki nem vett szabadságának 2003-ról 2004-re történő átvitelét megtagadó 2004. február 4-i, 24-i és 27-i határozat, valamint a felperes panaszát elutasító, az adminisztráció által 2004. június 1-jén hozott és 2004. június 14-én kézhez vett határozat megsemmisítése, másrészt a Bizottság – jelen kereset benyújtásától számítva 5,25 %-os kamattal növelt összegű – ellentételezés megfizetésére való kötelezése az éves szabadságból ki nem vett és ki nem fizetett 32 szabadnap után, illetve kártérítés megfizetése a felperes szakmai előmenetelében és jó hírnevében okozott nem vagyoni kárért.
   Rendelkező rész
   
               1)
            
            
               A felperes felettese által hozott, a felperes szabadságának 2003-ból 2004-re történő átvitelét megtagadó 2004. február 24-i határozatot az Elsőfokú Bíróság megsemmisíti abban a részében, amelyben a jogszabály szerinti tizenkét napon felül megtagadja további nyolc nap átvitelét, amely napokra az intézményközi kutatóközpont erőforrás-igazgatója 2003. február 11-i elektronikus levelében hivatkozott.
            
         
               2)
            
            
               Az Elsőfokú Bíróság a Bizottságot a felperest a szolgálati jogviszonya megszűnésekor megillető havi díjazás nyolc harmincad részének és ezen összeg 2004. szeptember 13-tól számított késedelmi kamatainak megfizetésére kötelezi. Az alkalmazandó késedelmi kamat mértéke az Európai Központi Bank által az említett időszakban a főbb refinanszírozási műveletekre alkalmazott kamat két százalékponttal növelt értéke.
            
         
               3)
            
            
               Az Elsőfokú Bíróság a keresetet ezt meghaladóan elutasítja.
            
         
               4)
            
            
               A Bizottság maga viseli saját költségeit, és köteles viselni a felperes költségeit.
            
         
      (1)  HL C 300., 2004.12.4.